TransAkustik / Zagreb
2025-10-10 21:00 - 22:00 (Europe/Zagreb) | Zagreb – Klub Kazališta Komedija, Cesarčeva 2, Zagreb, 10000, Croatia (Local Name: Hrvatska)
TransAkustik se nakon prošlogodišnjeg rasprodanog koncerta u Zagrebu vraća u Klub kazališta Komedija (Kontesa) 10. listopada uz posebnog gosta – Tedija Spalata.
Ulaznice su u prodaji preko ulaznice.hr
Nakon što su prošle godine rasprodali zagrebački Klub kazališta Komedija koncertom Transakustična večer: od bluesa do sevdaha te osvojili publiku i kritiku, glazbeni sastav TransAkustik ususret 10. godišnjici benda donosi svoj novi koncertni koncept – “Ljubav koja traje”.

Publika će u petak, 10. listopada 2025., imati priliku doživjeti najveće ljubavne priče ispričane kroz glazbu. Na repertoaru su bezvremenske pjesme domaćih i stranih autora, u novim, originalnim aranžmanima koji otkrivaju sasvim nove nijanse emocija. Poznati evergreeni i pomalo zaboravljeni glazbeni dragulji zasjat će u posebnom ugođaju, pretvarajući koncertnu večer u glazbeno putovanje kroz ljubav koja ostaje.
Vrhunski glazbenici, vrhunski gost
Svojim prepoznatljivim zvukom i autentičnim interpretacijama, TransAkustik i ovoga puta obećavaju nezaboravan doživljaj, uz vrhunske glazbene goste. Poseban gost koncerta je Tedi Spalato, čiji će prepoznatljiv vokal i interpretacija dodatno obogatiti program.
TranAkusik je odlučio na ovaj koncert pozvati i vrhunske glazbenike – Darka Bakića na gitari, Hrvoja Pekasa na bas gitari, Danka Krznarića na klavijaturama, Dadu Rakića na gitari, Danijela Curića na trubi, Viktora Margana na bubnjevima, te Vinka Didovića na harmonici.
Koncert “Ljubav koja traje” nije samo glazbeni događaj, već i emotivno iskustvo koje povezuje generacije i podsjeća na to da ljubav, baš poput glazbe, traje zauvijek.
Iva Ivković Ivanišević iz TransAkustika je najavljujući ovaj koncert rekla: “Vraćamo se u Zagreb i u Klub kazališta Komedija – prostor koji ima dušu i koji sam po sebi već ispriča pola priče. Na nama je da tu priču oplemenimo pjesmama o ljubavi – onoj koja traje, mijenja se, ali uvijek ostaje. ‘Ljubav koja traje’ je glazbeni vremeplov kroz neke od najljepših ljubavnih pjesama. One velike, one tihe, one izgubljene i one koje još uvijek traju – sve su one zaslužile novo transakustično ruho. To znači da ćemo, kao i obično, povezati stilove od bluesa do sevdaha i autorskih pjesama. Od Tome Bebića, Jadranke Stojaković, Kiće i Olivera do Cohena i Claptona. Biti opjevan u pjesmi je kao ostaviti trag koji ništa ne može izbrisati. I vjerujem da će upravo ta emocija biti ono što će publika osjetiti u ovoj posebnoj večeri.
Dolazimo s fantastičnim glazbenicima koji su puno više od pratnje – oni su naši sugovornici na pozornici. Svaki ton, svaki aranžman nosi njihov rukopis.”
TransAkustik uspješno nastavlja nizati i autorske pjesme te su ovog ljeta imali zapažen nastup na Melodijama Jadrana gdje su nastupili uz bok najvećim imena hrvatske glazbe s pjesmom “Sada slavimo” koju prati odličan spot!

Klapa Šufit - Velika Gorica
2025-10-17 19:30 - 21:00 | Velika Gorica – Dvorana Gorica, Zagrebačka 37, Velika Gorica, 10410, Croatia (Local Name: Hrvatska)
Na pozornicu Dvorane Gorica stiže jedna od najpoznatijih hrvatskih klapa – Klapa Šufit! Svojim bezvremenskim hitovima i jedinstvenim dalmatinskim zvukom zabavit će goričku publiku i sve ljubitelje klapskog pjevanja.
Klapa Šufit, osnovana 1992. u potkrovlju splitske gimnazije, danas je jedno od najpoznatijih imena dalmatinske klapske scene. Njihov uspon obilježili su brojni nastupi i nagrade, a posebice tri uzastopne pobjede na Festivalu dalmatinskih klapa u Omišu (2006.–2008.), što ih je svrstalo u sami vrh klapskog pjevanja.

Njihove pjesme poput Ne diraj moju ljubav (s više od 40 milijuna pregleda na YouTubeu) te nagrađivani album Oprosti dušo donijeli su im i popularnost izvan granica Hrvatske. Uz brojne suradnje i nastupe na prestižnim festivalima u zemlji i inozemstvu, Šufit je postao simbol modernog, ali istovremeno autentičnog dalmatinskog klapskog izraza.
Trideset godina rada obilježili su velikim koncertima u Lisinskom, na splitskom Peristilu i u ljubljanskom Cankarjevom domu, a publiku i dalje osvajaju iskrenim emocijama i prepoznatljivim zvukom.

Tomislav Bralić i klapa Intrade / Split
2025-11-08 20:00 - 22:00 | Split – Dvorana Gripe, Osječka 11, Split, 21000, Croatia (Local Name: Hrvatska)
Veliki slavljenički koncerti – 40 godina Tomislava Bralića i klape Intrade!
Četiri desetljeća bogate glazbene karijere Tomislav Bralić i klapa Intrade proslavit će nizom koncerata. S publikom će zapjevati na zadarskom Forumu, u pulskoj Areni, splitskim Gripama i u Areni Zagreb te šibenskoj Tvrđavi sv. Mihovila – u prostorima koji su obilježili njihovu karijeru.
Kada je krenuo pjevati u Intradama, Tomislav Bralić je bio tako mlad da je morao tražiti dopuštenje roditelja, a danas s ponosnom poziva: “40 godina Intrada i 3 velika koncerta:
4. kolovoza u zadarskom Forumu, 23. kolovoza u pulskoj Areni, 4. rujna na Tvrđavi sv. Mihovila u Šibeniku, 8. studenog u splitskim Gripama i 13. prosinca u zagrebačkoj Areni! Čini se kao da je sve proletjelo, a malo po malo došli smo do velikog jubileja. Već sada sam uzbuđen, presretan i jedva čekam ponovno zapjevati s našom vjernom publikom! Pozivam sve da nam se pridruže u Zadru, Puli, Šibeniku i Zagrebu — dođite sa svih strana svijeta, sa svake bande! Hvala vam unaprijed i živili mi svi!”

Dašak Intrada u najprestižnijim hrvatskim koncertnim prostorima
Tomislav Bralić i klapa Intrade ovu će godinu obilježiti slavljeničkom turnejom koja donosi jedinstvenu priliku za sve ljubitelje klapske pjesme. Na krilima bogate glazbene karijere i dugogodišnje tradicije, turneja će obuhvatiti domaće i inozemne lokacije, a zasad najavljuju spektakl u Zadru, Puli, Šibeniku i Zagrebu. “Prošetat ćemo kroz sve ove godine — od svake ćemo otpjevati barem jednu pjesmu, prisjetiti se svih festivala i albuma koji su obilježili našu priču”, najavio je Bralić o koncertima.
Na najposebnijem mjestu njihova grada, pod zvjezdanim nebom i naslonjeni na tisućljetnu baštinu Zadra, Bralić i klapa Intrade zapjevat će sa svojim sugrađanima na zadarskom Forumu 4. kolovoza.
U Puli su 23. kolovoza u monumentalnom amfiteatru rimskog doba u kojem će klapska pjesma dobiti novi sjaj. Arena je 2017. godine bila domaćin njihovom veličanstvenom koncertu, a publika se još uvijek sjeća emocija koje su tada ispunile Arenu. Sada se vraćaju puni inspiracije za novi spektakl.
Na čarobnom prostoru na Tvrđavi sv. Mihovila u Šibeniku zapjevat će 4. rujna. Na Večerima dalmatinske šansone pjevali su više od desetak puta i šibenskoj publici tako premijerno izvodili mnoge pjesme koje su obilježile njihovu karijeru. Jedva čekaju još jedno glazbeno druženje.
Središnji događaj turneje i završno slavlje 40 godina bit će koncert u najvećoj hrvatskoj areni – Arena Zagreb 13. prosinca. Očekuje se produkcijski spektakl s glazbenim gostima, posebnom scenografijom i izvedbama koje će obilježiti desetljeća rada, prijateljstva i glazbe.
Novi termini turneje uskoro će biti objavljeni, a s obzirom na to da su Tomislav Bralić i klapa Intrade godinama među najtraženijim koncertnim atrakcijama, svaki novi nastup već se s nestrpljenjem iščekuje.
I dalje su žedni pjesme i koncerata
“Intrade san popi i opet san žedan” – stihovi besmrtnog Ljube Stipišića Delmate i danas odzvanjaju s posebnom težinom među članovima zadarske klape Intrade. I nakon četrdeset godina, još su žedni pjesme, žedni harmonije i onog posebnog klapskog zajedništva koje ih od 1985. godine nosi pozornicama diljem Hrvatske i svijeta. Nisu samo kolege – veže ih prijateljstvo, kumstva i iznad svega ljubav prema pjesmi.
Priča klape Intrade započinje 1985. godine, a ime su joj dali po zbirci pjesama Ljube Stipišića, jednog od najvećih čuvara dalmatinske glazbene baštine: “Intrade san popi”. Nisu mogli ni slutiti da će to ime, kroz desetljeća, postati sinonim za klapsku glazbu.
Prvi koraci bili su im na Festivalu dalmatinskih klapa u Omišu i klapskim manifestacijama diljem Dalmacije. Sudjelovali su na velikom koncertu na stadionu Poljudu 2006. „Ne damo te pismo naša“ i tako na krilima pjesme „Croatio, iz duše te ljubim“ iz kolijevke klapske pisme krenuli su osvajati ostatak Hrvatske, a ubrzo i svijet. Oduševili su na turnejama po Europi, Americi, Kanadi i Australiji. Započeli su zagrebačku tradiciju koncerata u sklopu koje su 2011. rasprodali Arenu Zagreb kao prva klapa kojoj je to uspjelo.
Vidimo se na jednom od koncerata!
U 2025. godini, Tomislav Bralić i klapa Intrade ne slave samo prošlost – slave i budućnost. Turneja koja je pred njima nije kraj, već nova stranica u glazbenoj priči koja još dugo neće stati. Isto tako, najavljuju i izlazak antologije najvećih hitova.

Tomislav Bralić i klapa Intrade / Ljubljana
2025-11-28 19:00 - 21:30 | Ljubljana – Cankarjev dom, Prešernova 10, Ljubljana, 1000, Slovenia
Četiri desetljeća bogate glazbene karijere Tomislav Bralić i klapa Intrade proslavit će nizom koncerata.

Hari Rončević - Zagreb (advent)
2025-11-29 20:00 - 22:00 | Zagreb – Kvatrić, Trg Eugena Kvaternika, Zagreb, 10000, Croatia (Local Name: Hrvatska)
Hari Rončević će 29.11.2025. nastupiti na Adventu na zagrebačkom Kvatriću.

Tomislav Bralić i klapa Intrade / Zagreb
2025-12-13 20:00 - 22:00 | Zagreb – Arena, Ulica Vice Vukova 8, Zagreb, 10000, Croatia (Local Name: Hrvatska)

Ivana & Marija Husar i prijatelji / Zagreb
2025-12-16 20:00 - 22:00
Božićni koncert Marije i Ivane Husar jedinstven je glazbeno-duhovni doživljaj koji ove godine nosi i posebno slavlje, 30 godina njihove bogate glazbene karijere. U čarobnoj atmosferi najradosnijeg kršćanskog blagdana, sestre Husar svojim će glasovima donijeti trenutke mira, radosti i zahvalnosti. Ovaj koncert nije tek niz izvedbi, već poziv na zajedništvo, molitvu i slavljenje istinske poruke Božića.

Kroz tradicionalne božićne pjesme, duhovne skladbe i autorske interpretacije, Marija i Ivana će publiku povesti na put srca – onaj koji podsjeća na ono najvažnije: obitelj, ljubav, mir i vjeru. Kad se glazba susretne s molitvom, stvara se gotovo anđeoski ugođaj – onaj koji dira duboko i ostaje dugo u nama.

Posebnu čar večeri upotpunit će i dragi gosti – prijatelji i glazbeni suputnici, kao iznenađenje koje dodatno obogaćuje ovu svečanost.

Božićni koncert Marije i Ivane Husar prilika je da se zaustavimo usred svakodnevne užurbanosti, otvorimo srce i doživimo Božić onako kako ga duboko u sebi svi priželjkujemo – iskreno, tiho i s puno ljubavi.

Tomislav Bralić i klapa Intrade / Sarajevo
2025-12-18 20:00 - 22:00 | Sarajevo – Bosanski kulturni centar, Branilaca Sarajeva 24, Sarajevo, 71000, Bosnia and Herzegovina
“Bit će da je nešto u tom Sarajevu”, jer se nastavlja tradicija gostovanja Tomislava Bralića & Klape Intrade i novim koncertom 18.12.2025. godine.
Spoj bogate povijesti i tradicije Bosne s dalmatinskom “pismom” Tomislava Bralića i Klape Intrade osvaja ljubavlju na prvi pogled, jer i Bosanci i Dalmatinci su poznati po istančanoj duši koja ljubi i pati, a sve te emocije umiju pretočiti u lijepu pjesmu, u to nema sumnje!
Baš kao što se u Bosni njeguje sevdah, klapsko je pjevanje tradicijska vokalna interpretacija podrijetlom iz Dalmacije, proistekla iz tradicijskoga spontanog pjevanja, a u međuvremenu je uvršteno i na UNESCO-ov popis nematerijalne svjetske kulturne baštine.
A upravo su Tomislav Bralić i Klapa Intrade svu raskošnu ljepotu i tradiciju dalmatinskoga klapskog pjevanja ponajbolje uspjeli približiti publici svih generacija, kroz svoje klapske pjesme i dalmatinske šansone. I tako punih 40 godina.
S radom su započeli još 1985. godine u Zadru, a brojni nastupi Tomislava Bralića i klape Intrade na domaćim i inozemnim festivalima i godine rada, urodile su brojnim i značajnim priznanjima i nagradama poput najprestižnije hrvatske diskografske nagrade Porin, višestrukim nagradama na Večerima dalmatinske šansone u Šibeniku, na Zadarfestu, na Splitskom festivala i mnoge druge nagrade.
Tomislav Bralić i Klapa Intrade bili su prva dalmatinska klapa koja je rasprodala Arenu Zagreb, a u kojoj su u međuvremenu nastupili više puta, a zanimljivo je naglasiti i da su jedina klapa koja kojoj je pošlo za rukom napuniti i do posljednjeg mjesta rasprodati sve važnije arene i veće dvorane u Hrvatskoj uključujući Spaladium Arenu u Splitu i Arenu Pula, a također i Arenu Stožice u susjednoj Sloveniji gdje uživaju veliku popularnost. O svom uspjehu Tomislav Bralić i klapa Intrade kažu da su jedina tajna i recept uspjeha dobre pjesme s kojima se publika povezuje i u kojima se prepoznaju.
A upravo su sve ove prelijepe pjesme, uz vrhunsku vokalnu interpretaciju i dalmatinski šarma Tomislava Bralića, garancija vrhunskog koncertnog doživljaja na predstojećem koncertu u Etno selu u Međugorju.
Svoje ulaznice možete kupiti na platformi entrio.ba, te na blagajni platoa Skenderija i BKC-a.

Tomislav Bralić i klapa Intrade / Mostar
2025-12-19 20:00 - 22:00 | Mostar – HD HS Kosača, Trg hrvatskih velikana bb, Mostar, 88000, Bosnia and Herzegovina
SAMO MORU JA SE ISPOVIDAM!
I tako se nastavlja tradicija gostovanja Tomislava Bralića & Klape Intrade u Mostaru i novim koncertom 19.12..2025. godine u Hrvatskom domu Hercceg Stjepan Kosača.
Spoj bogate povijesti i tradicije Hercegovine s dalmatinskom “pismom” Tomislava Bralića i Klape Intrade osvaja ljubavlju na prvi pogled, jer i Hercegovci i Dalmatinci su poznati po istančanoj duši koja ljubi i pati, a sve te emocije umiju pretočiti u lijepu pjesmu, u to nema sumnje!
Baš kao što se u Hercegovini njeguje ganga, klapsko je pjevanje tradicijska hrvatska vokalna interpretacija podrijetlom iz Dalmacije, proistekla iz tradicijskoga spontanog pjevanja, a u međuvremenu je uvršteno i na UNESCO-ov popis nematerijalne svjetske kulturne baštine.
A upravo su Tomislav Bralić i Klapa Intrade svu raskošnu ljepotu i tradiciju dalmatinskoga klapskog pjevanja ponajbolje uspjeli približiti publici svih generacija, kroz svoje klapske pjesme i dalmatinske šansone.
S radom su započeli još 1985. godine u Zadru, a brojni nastupi Tomislava Bralića i klape Intrade na domaćim i inozemnim festivalima i godine rada, urodile su brojnim i značajnim priznanjima i nagradama poput najprestižnije hrvatske diskografske nagrade Porin, višestrukim nagradama na Večerima dalmatinske šansone u Šibeniku, na Zadarfestu, na Splitskom festivala i mnoge druge nagrade.
Tomislav Bralić i Klapa Intrade bili su prva dalmatinska klapa koja je rasprodala Arenu Zagreb, a u kojoj su u međuvremenu nastupili više puta, a zanimljivo je naglasiti i da su jedina klapa koja kojoj je pošlo za rukom napuniti i do posljednjeg mjesta rasprodati sve važnije arene i veće dvorane u Hrvatskoj uključujući Spaladium Arenu u Splitu i Arenu Pula, a također i Arenu Stožice u susjednoj Sloveniji gdje uživaju veliku popularnost. O svom uspjehu Tomislav Bralić i klapa Intrade kažu da su jedina tajna i recept uspjeha dobre pjesme s kojima se publika povezuje i u kojima se prepoznaju.
A upravo su sve ove prelijepe pjesme, uz vrhunsku vokalnu interpretaciju i dalmatinski šarma Tomislava Bralića, garancija vrhunskog koncertnog doživljaja na predstojećem koncertu u Mostaru.
Svoje ulaznice možete kupiti i na blagajni Kosače.

Tomislav Bralić i klapa Intrade / Dubrovnik
2026-01-02 20:00 - 22:00 | Dubrovnik – Stradun, Stradun, Dubrovnik, 20000, Croatia (Local Name: Hrvatska)

Ivica Sikirić Ićo / Pag
2026-01-16 20:00 - 22:00 | Pag – Magazini Soli, Pag, 23250, Croatia (Local Name: Hrvatska)

Klapa Šufit / Esslingen
2026-01-31 20:00 - 22:00 | Esslingen – Neckar Forum, Ebershaldenstraße 12, Esslingen, 73728, Germany

Tomislav Bralić i klapa Intrade / Ravnah na Koroške
2026-02-12 20:00 - 22:00 | Ravnah na Koroške, Gledališka pot 1, Ravne na Koroškem, 2390, Slovenia
Zadarska klapa Intrade, ustanovljena leta 1985, je ena najbolj priljubljenih in prepoznavnih klap na Hrvaškem ter v Sloveniji. Žametni glas Tomislava Bralića in iskrena interpretacija članov klape ustvarjata edinstveno glasbeno izkušnjo, ki prebuja čustva in navdušuje občinstvo vseh generacij.
Klapa Intrade, prejemnica številnih nagrad dalmatinske popevke, s svojim značilnim zvokom združuje tradicijo in sodobnost – od brezčasnih dalmatinskih pesmi do sodobnih aranžmajev, polnih strasti in energije.
Njihovi koncerti so pravo doživetje – poklon morju, ljubezni in življenju, zapet z dušo in srcem!

4 Tenora / Krapina
2026-02-13 20:00 - 22:00 | Krapina – Festivalska dvorana, Šetalište hrvatskog narodnog preporoda 13,, Krapina, 49000, Croatia (Local Name: Hrvatska)
Otkad su se prvi put zajedno pojavili na pozornici, 4 Tenora postali su jedni od najtraženijih izvođača na domaćoj glazbenoj sceni. Osvajaju opernim arijama i kanconama, ali i hrvatskim i stranim evergreenima, hitovima iz mjuzikala te rock i pop izvedbama.
Publika sad već dobro zna koliko su to kvalitetni izvođači koji za svoje nastupe uvijek pripreme
glazbena iznenađenja koja ostavljaju bez teksta.
Tenori svojom glazbom vješto premošćuju granice različitih glazbenih žanrova te povezuju različite generacije.
Njihovi koncerti donose opuštenu atmosferu začinjenu mediteranskim šarmom i humorom. Nije važno koliko publika ima godina, koji žanr pretežito sluša, odakle je… Đani Stipaničev, Vladimir Garić, Filip Hozjak i Marko Pecotić mogu vješto osvojiti srca svih koji vole dobru glazbu. To su svojim nastupima nepogrešivo dokazali.

Klapa Šufit / Maribor
2026-02-14 17:00 - 18:30 | Maribor – Europark, Pobreška cesta 18, Maribor, 2000, Slovenia

Tomislav Bralić i klapa Intrade / Markovci
2026-02-14 20:00 - 22:00 | Markovci – Karnevalska dvorana, Industrijska cona Markovci, Markovci, Slovenia

Tomislav Bralić i klapa Intrade / Medvode
2026-02-28 20:00 - 22:00 | Medvode – Športna dvorana, Ostrovrharjeva Ul. 4, Medvode, 1215, Slovenia

Klapa Šufit / Vuzenica
2026-03-07 18:30 - 20:00 | Vuzenica – OŠ, Mladinska 3, Vuzenica, 2367, Slovenia

Tomislav Bralić i klapa Intrade / Arena Varaždin
2026-03-07 20:00 - 21:30 | Varaždin – Arena, Šetalište Franje Tuđmana 1, Varaždin, 42000, Croatia (Local Name: Hrvatska)

Klapa Šufit / Gorišnica
2026-03-08 18:00 - 20:00 | Gorišnica – Večnamenska dvorana Gorišnica, Gorišnica 83a, GORIŠNICA, 2272, Slovenia

Tomislav Bralić i klapa Intrade / Krško
2026-03-14 20:00 - 22:00 | Krško – Športna dvorana Srednje šole Krško, Cesta krških žrtev 131, Krško, 8270, Slovenia

4 Tenora / Bad Homburg
2026-03-14 20:00 - 22:00 | Bad Homburg

Klapa Cambi / Zagreb
2026-03-15 20:00 - 22:00 | Zagreb – Lisinski, Trg Stjepana Radića 4, Zagreb, Grad Zagreb, 10000, Croatia (Local Name: Hrvatska)
KLAPA CAMBI – 40 GODINA
Glazbeni gost: Dalmatino

Klapa Cambi iz Kaštel Kambelovca, jedna od najnagrađivanijih u povijesti klapske glazbe, svečanim obljetničkim koncertom proslavit će 40 godina bogatog glazbenog djelovanja.
Vjerni tradiciji, ali uvijek okrenuti budućnosti, članovi klape Cambi hrabro su pomicali granice klapskog pjevanja, obogaćujući ga novim glazbenim idejama i suvremenim pristupima. Iza klape je petnaest studijskih albuma, deset osvojenih nagrada Porin te impresivan niz priznanja s domaćih, ali i svjetskih festivala.
Presjek njihova vrijednog opusa publika će doživjeti upravo u Lisinskom, a posebnu težinu ovom obljetničkom koncertu daje činjenica da klapa Cambi trenutno djeluje u sastavu svoje zlatne generacije – postave koja je publici darovala niz bezvremenskih klapskih uspješnica poput Od zipke do križa, Ne more mi bit, Kriva karta, dueta s Bosutskim bećarima Sad kada došla si, kao i nezaobilaznih Popucale rebatine i Do pobjede.
Koncert će dodatno obogatiti nastup posebnog gosta – popularne grupe Dalmatino, koja će s klapom Cambi publici priuštiti večer ispunjenu emocijama, uspomenama, tradicijom i vrhunskom glazbom.

Tomislav Bralić i klapa Intrade / Vitez
2026-04-06 20:00 - 22:00 | Vitez – Sportska dvorana, Vitez, Bosnia and Herzegovina

4 Tenora / Zagreb
2026-04-14 20:00 - 22:00 | Zagreb – Lisinski, Trg Stjepana Radića 4, Zagreb, Grad Zagreb, 10000, Croatia (Local Name: Hrvatska)
TENORA – 10 GODINA S VAMA

Vladimir Garić
Đani Stipaničev
Marko Pecotić
Filip Hozjak

4 Tenora obilježavaju 10 godina uspješne glazbene karijere svečanim koncertom u Koncertnoj dvorani Vatroslava Lisinskog – prostoru u kojem su 4. travnja 2016. godine prvi put službeno nastupili zajedno, a koji im je od tada postao poseban izvor inspiracije, ključno mjesto njihove glazbene priče i, kako sami kažu, njihov drugi dom. Pod nazivom „10 godina s vama“, koncert slavi njihov glazbeni put, prijateljstvo i snažnu vezu s publikom koja ih vjerno prati od samih početaka.

Nakon što su u posljednje dvije godine čak pet puta rasprodali Lisinski s projektom „Vokalna šetnja glazbenim desetljećima“, u kojem su odali počast hrvatskim autorima i izvođačima, 4 Tenora se ovom prigodom vraćaju svom izvornom i prepoznatljivom repertoaru. Publiku očekuje večer ispunjena strastvenim talijanskim kanconama, poznatim arijama, šansonama, bezvremenskim melodijama mjuzikla, ali i vlastitim singlovima koji su obilježili njihov glazbeni put i osvojili srca slušatelja.

Snažne vokalne interpretacije, emotivne izvedbe i vrhunska produkcija jamče koncert za pamćenje.

Ne propustite glazbeni spektakl koji slavi desetljeće zajedničkih emocija, glazbe i nezaboravnih trenutaka!

4 Tenora / Zagreb (2. koncert)
2026-04-15 20:00 - 22:30 | Zagreb – Lisinski, Trg Stjepana Radića 4, Zagreb, Grad Zagreb, 10000, Croatia (Local Name: Hrvatska)
4 TENORA – 10 GODINA S VAMA (DRUGI KONCERT)

Vladimir Garić
Đani Stipaničev
Marko Pecotić
Filip Hozjak

Nije tajna da se 4 Tenora i Zagreb vole od prve note i tako već punih deset godina, a za sve koje nisu uspjeli doći do svoje ulaznice za prvi koncert rasprodan u rekordnom roku, dodan je još jedan datum – 15. travnja!
Pod nazivom 10 godina s vama, koncerti će na poseban način zaokružiti njihov glazbeni put, prijateljstvo i snažnu vezu s publikom u Koncertnoj dvorani Vatroslava Lisinskog, prostoru koji je od njihovog prvog zajedničkog nastupa 2016. godine postao poseban izvor inspiracije, ključno mjesto njihove glazbene priče i, kako sami kažu, drugi dom.
Nakon što su posljednje dvije godine čak pet puta rasprodali ovu koncertnu dvoranu s projektom Vokalna šetnja glazbenim desetljećima, u kojem su odali počast hrvatskim autorima i izvođačima, proslava jubileja vraća ih na pozornicu Lisinskog s koncertima koji će biti okrenuti njihovom izvornom i prepoznatljivom repertoaru.
Publiku očekuje program ispunjen strastvenim talijanskim kanconama, poznatim arijama, šansonama, bezvremenskim melodijama mjuzikla, ali i vlastitim singlovima koji su obilježili njihov glazbeni put i osvojili srca slušatelja. Snažne vokalne interpretacije, emotivne izvedbe i vrhunska produkcija jamče koncert za pamćenje.
Ne propustite glazbeni spektakl koji slavi desetljeće zajedničkih emocija, glazbe i nezaboravnih trenutaka!

TransAkustik / Zagreb
2026-04-18 21:00 - 22:00 | Zagreb – Klub Kazališta Komedija, Cesarčeva 2, Zagreb, 10000, Croatia (Local Name: Hrvatska)
“TransAkustična večer – od sevdaha do bluesa”, 18. travnja u Klubu Kazališta Komedija još će jednom publiku odvesti na putovanje bez granica, od istoka prema zapadu, kroz prizvuke zavodljivog bluesa, bezvremenske pjesme hrvatskih kantautorskih bardova i neizostavnog sevdaha koji grije i najtiša srca.

Nakon što su već dvaput napunili Klub Kazališta Komedija, TransAkustik, čiju okosnicu čine Iva Ivković Ivanišević i Joško Tomić, najavljuje povratak s pažljivo odabranim repertoarom, posebnim iznenađenjima i prepoznatljivim zvukom.
Umjetnički potpis TransAkustika
Snaga TransAkustika krije u spoju senzibiliteta, glazbene izvrsnosti i prepoznatljivog umjetničkog izraza. Njihove interpretacije već su privukle pozornost mnogih, a prirodan razvoj njihove glazbene suradnje doveo je i do autorskog stvaralaštva i uspješnica “Pokidana jedra”, “Nema veze”, “Učini sad me sretnom” i “Sada slavimo”, a novu skladbu “Nježna ko svila” predstavit će na ovogodišnjem Zagrebačkom festivalu.
Joško, gitaristički virtuoz koji je pozornicu dijelio s brojnim priznatim glazbenicima, te Iva, čiji emotivni vokal i interpretativna toplina osvajaju publiku na prvo slušanje, ponovno će u Zagrebu udružiti snage s glazbenicima koji će na koncertu biti mnogo više od pratnje – oni će biti sugovornici, ravnopravni graditelji atmosfere i zvuka svake skladbe. Nezaboravnu TransAkustičnu večer tako će zaokružiti Vinko Didović (harmonika, klavijature), Danijel Curić (truba, gitara), Hrvoje Pekas (bas gitara) i Marko Duvnjak (bubnjevi).
Ulaznice su u prodaji!
Večer “Od bluesa do sevdaha” bit će i svojevrsna proslava desetljeća zajedničke strasti, istraživanja i umjetničkog rasta ovog jedinstvenog glazbenog kolektiva.
Ako ovog proljeća postoji koncert koji se ne bi smjelo propustiti – onda je to upravo ovaj.
Ulaznice su dostupne online na ulaznice.hr te na blagajni Kluba Kazališta Komedija od 18:30 do 21:30, isključivo na dane kada se održavaju programi.

4 Tenora / Čakovec
2026-04-30 20:00 - 22:30 | Čakovec – GOC, Športska 1, Čakovec, 40000
Dan Međimurske županije

Tomislav Bralić i klapa Intrade / Split
2026-05-01 20:00 - 22:30 | Split – Pjaca, Narodni trg, Split, 21000
Tomislav Bralić i klapa Intrade će nastupiti u Splitu na Pjaci u sklopu Sudamje 2026.

4 Tenora / Zagreb (3. koncert)
2026-05-05 20:00 - 21:30 | Zagreb – Lisinski, Trg Stjepana Radića 4, Zagreb, Grad Zagreb, 10000, Croatia (Local Name: Hrvatska)
4 TENORA – 10 GODINA S VAMA – 3. koncert!

Vladimir Garić
Đani Stipaničev
Marko Pecotić
Filip Hozjak

4 Tenora obilježavaju 10 godina uspješne glazbene karijere svečanim koncertom u Koncertnoj dvorani Vatroslava Lisinskog – prostoru u kojem su 4. travnja 2016. godine prvi put službeno nastupili zajedno, a koji im je od tada postao poseban izvor inspiracije, ključno mjesto njihove glazbene priče i, kako sami kažu, njihov drugi dom. Pod nazivom „10 godina s vama“, koncert slavi njihov glazbeni put, prijateljstvo i snažnu vezu s publikom koja ih vjerno prati od samih početaka.

Nakon što su u posljednje dvije godine čak pet puta rasprodali Lisinski s projektom „Vokalna šetnja glazbenim desetljećima“, u kojem su odali počast hrvatskim autorima i izvođačima, 4 Tenora se ovom prigodom vraćaju svom izvornom i prepoznatljivom repertoaru. Publiku očekuje večer ispunjena strastvenim talijanskim kanconama, poznatim arijama, šansonama, bezvremenskim melodijama mjuzikla, ali i vlastitim singlovima koji su obilježili njihov glazbeni put i osvojili srca slušatelja.

Snažne vokalne interpretacije, emotivne izvedbe i vrhunska produkcija jamče koncert za pamćenje.

Ne propustite glazbeni spektakl koji slavi desetljeće zajedničkih emocija, glazbe i nezaboravnih trenutaka!
